JAVNI POZIV

za konsultacije zainteresirane javnosti povodom izrade Nacrta Zakona o šumama

Na osnovu članom 81. stav (1) tačka a) Pravila i postupaka za izradu zakona i drugih propisa Federacije Bosne i Hercegovine („Službene novine Federacije Bosne i Hercegovine“, broj: 71/14), a u vezi sa Zaključkom Skupštine Unsko-sanskog kantona, broj: 01.02-3-34/19 od 06.03.2019. godine i Rješenjem, broj: 03-017-1737/2020 od 06.05.2020. godine,, Ministarstvo poljoprivrede, vodoprivrede i šumarstva upućuje:

JAVNI POZIV

 zainteresiranoj javnosti: organizacijama civilnog društva (sindikatima, udruženjima poslodavaca, neformalnim građanskim grupama ili inicijativama, udruženjima, fondacijama, privatnim ustanovama),predstavnicima akademske zajednice, zainteresiranim organima uprave svih nivoa vlasti u Federaciji Bosne i Heregovine, predstavnicima zakonodavne vlasti Unsko-sanskog kantona, predstavnicima jedinica lokalne samouprave koji obavljaju javnu službu na području Unsko-sanskog kantona, zainteresiranim pravnim licima na koje može utjecati pravni propis koji se donosi, odnosno koji će biti uključeni u njegovu provedbu, uključe u postupak konsultacija o **Nacrtu Zakona o šumama** radi utvrđivanja njegovog konačnog teksta

Molimo zainteresirane subjekte da svoje prijedloge, sugestije i komentare u pisanom i elektronskom obliku dostave Ministarstvu poljoprivrede, vodoprivrede i šumarstva na adresu: Alije Đerzeleza broj: 6, 77 000 Bihać ili na e-mail adresu: poljoprivreda@vladausk.ba najkasnije do **15.08.2020**. godine.

Ministarstvo poljoprivrede, vodoprivrede i šumarstva će sve prispjele prijedloge, sugestije i komentare dostaviti Radnoj grupi, imenovanoj od strane Vlade Unsko-sanskog kantona za izradu Nacrta Zakona o šumama, koja će iste razmotriti i utvrditi konačni tekst Nacrta Zakona o šumama radi upućivanja u daljnju proceduru.

Tekst Nacrta Zakona o šumama i Obrazac za dostavljanje komentara i prijedloga možete pronaći na web stranici Vlade Unsko-sanskog kantona, <http://www.vladausk.ba>.

**Preuzimanje:**

* Nacrt Zakona o šumama,
* Obrazac za dostavljanje komentara i prijedloga

 MINISTAR:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Sulejman Kulenović, dr.vet.med.